Na temelju članka 12. stavak 3. i članka 13. stavak 4. Zakona o zaštiti od požara ("Narodne novine", broj 92/10, 114/22), Usklađivanja Procjene ugroženosti od požara i tehnoloških eksplozija i Plana zaštite od požara Općine Vrpolje (KLASA:024-03/22-01/07, URBROJ:217811-01-22-4), Godišnjeg provedbenog plana unaprjeđenja zaštite od požara na području Brodsko-posavske županije za 2026. godinu („Službeni vjesnik Brodsko posavske županije“ broj 6/26) i članka 31. Statuta Općine Vrpolje („Službeni vjesnik Brodsko-posavske županije“ broj 13/22 i 37/22 i „Službeni glasnik Općine Vrpolje“ broj 10/23, 13/25), Općinsko vijeće Općine Vrpolje na svojoj    sjednici, održanoj dana       godine donijelo je 
ODLUKU
o usvajanju Provedbenog plana unapređenja zaštite od požara
za područje Općine Vrpolje za 2026. godinu 
Članak 1. 
U cilju unapređenja zaštite od požara na području Općine Vrpolje Općinsko vijeće Općine Vrpolje donosi Provedbeni plan unaprjeđenja zaštite od požara za područje Općine Vrpolje za 2026. godinu (u  daljnjem tekstu: Provedbeni plan).  
Članak 2. 
U cilju unapređenja zaštite od požara na području Općine Vrpolje potrebno je u 2026. godini provesti sljedeće organizacijske, tehničke i urbanističke mjere:
Organizacijske mjere  
Vatrogasne postrojbe
1.1.1. Sukladno izračunu o potrebnom broju vatrogasaca iz Procjena ugroženosti od požara i tehnoloških eksplozija Općina Vrpolje osigurati će potreban broj operativnih vatrogasaca. Operativni vatrogasac može biti profesionalni i dobrovoljni vatrogasac uz zadovoljenje uvjeta propisanih člankom 41. i 43. Zakona o vatrogastvu („Narodne novine“ broj 125/19, 114/22, 155/23). 
Izvršitelj: VZO, DVD 
1.1.2. U svim vatrogasnim društvima koja djeluju na području Općine Vrpolje osigurati djelotvornu i pravodobnu operativnost vatrogasne postrojbe kao i cjelovitu prostornu pokrivenost općine u slučaju požara i eksplozija, potrebe spašavanja ljudi i imovine ugroženih požarom i eksplozijom te potrebe pružanja tehničke pomoći u nezgodama i opasnim situacijama. 
Izvršitelj: VZO, DVD 
1.1.3. Izvršiti stručni nadzor nad stanjem opremljenosti  i osposobljenosti dobrovoljnih vatrogasnih društava na području Općine Vrpolje. 
Izvršitelj: zapovjednik VZO, DVD-a 
1.1.4. Proračunom Općine Vrpolje planirati financijska sredstva za redovito funkcioniranje, opremanje, osposobljavanje i uvježbavanje vatrogasnih postrojbi na području Općine Vrpolje. 
Izvršitelj: Općinsko vijeće Općine Vrpolje  
Normativne mjere 
1.2.1. Uskladiti Procjenu ugroženosti od požara i tehnoloških eksplozija i Plan zaštite od požara Općine Vrpolje s odredbama Zakona o zaštiti od požara. 
Izvršitelj: Općina Vrpolje – Jedinstveni upravni odjel Općine Vrpolje 
1.2.2. Kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina sukladno odredbama članka 10. i 12. Zakona o poljoprivrednom zemljištu (Narodne novine“ broj 20/18, 115/18., 98/19. i 57/22.) te članka 4. Pravilnika o agrotehničkim mjerama („Narodne novine“ broj 22/19)
Izvršitelj: Općinsko vijeće Općine Vrpolje 
Tehničke mjere 
Vatrogasna oprema i tehnika  
2.1.1. Opremanje vatrogasnih postrojbi vozilima i opremom izvršiti sukladno važećim propisima. Za potrebe vatrogasnih postrojbi osigurati odgovarajuća spremišta za vatrogasna vozila i opremu.
Izvršitelj: VZO, DVD 
2.1.2. Za učinkovito i uspješno djelovanje vatrogasaca od trenutka uzbunjivanja i početka intervencije do lokaliziranja i gašenja požara, potrebno je sukladno Procjeni ugroženosti od požara i tehnološke eksplozije, osigurati dovoljan broj stabilnih i prijenosnih radio uređaja za potrebe vatrogasnih postrojbi. 
Izvršitelj: VZO, DVD 
Urbanističke mjere  
3.1. U postupku izrade i donošenja prostorno planske dokumentacije (prvenstveno provedbene), ovisno o  razini prostornih planova, obvezno je utvrditi  mjere zaštite od požara sukladno važećim propisima. 
 Izvršitelj: Općina Vrpolje – Jedinstveni upravni odjel Općine Vrpolje 
3.2. U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.  
Izvršitelj: VZO, DVD, Jedinstveni upravni odjel Općine Vrpolje 
3.3. Za gašenja požara potrebno je osigurati minimalno potrebne količine vode za gašenje požara i  tlak u hidrantskoj mreži, sukladno važećim propisima. 
Izvršitelj: VZO, DVD, Jedinstveni upravni odjel Općine Vrpolje 
3.4. Urediti prilaze za vatrogasna vozila  i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za potrebe  gašenja požara.  
Izvršitelj: VZO, DVD, Jedinstveni upravni odjel Općine Vrpolje 
3.5. U svim naseljima potrebno je dovesti u funkciju vanjsku hidrantsku mrežu za gašenje požara, na mjestima podzemnih hidranata koji se ne nalaze na cestovnoj prometnici. Postupno, prema mogućnostima jedinica lokalne samouprave i kod rekonstrukcije mjesne vodovodne mreže moraju se ugraditi nadzemni hidranti sukladno Pravilniku o hidrantskoj mreži za gašenje požara. 
Izvršitelj: Općina Vrpolje – Jedinstveni upravni odjel Općine Vrpolje 
Mjere zaštite odlagališta komunalnog otpada  
4.1. U slučaju nastajanja požara na odlagalištu otpada osigurati gašenje požara sukladno 
       zakonskim propisima.
 Izvršitelj: VZO, DVD  
Organizacijske i administrativne mjere zaštite od požara na otvorenom prostoru  
5.1. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara kroz donošenje odluka koje uređuju uvjete i načine spaljivanja poljoprivrednog i drugog gorivog otpada biljnog porijekla na otvorenom prostoru.
Izvršitelj: VZO, DVD 
5.2. Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara. 
Izvršitelj: VZO, DVD 
5.3. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i  širenja požara smanjila na najmanju moguću mjeru. 
Izvršitelj: VZO, DVD, Jedinstveni upravni odjel Općine Vrpolje 
5.4. Propisati mjere za uređivanje i održavanje rudina, živica i međa te poljskih puteva i kanala, sukladno važećim propisima. 
Izvršitelj: Općinsko vijeće Općina Vrpolje 
5.5. Osigurati redovito održavanje (čišćenje) vodotokova i građevina za melioracijsku odvodnju sukladno važećem Planu upravljanja vodama Hrvatskih voda.  
Izvršitelj: stručne službe 
5.6. Bunare i ostale prirodne pričuve vode koje se mogu koristiti za gašenje požara na otvorenom prostoru redovito čistiti, a prilazne puteve za vatrogasna vozila održavati  prohodnima. 
Izvršitelj: stručne službe 
5.7. U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganje svoju opremu i mehanizaciju za potrebe radova na sprječavanju širenja požara ili za njegovo gašenje.
 Izvršitelj: pravne osobe u neposrednoj blizini požara 
5.8. Obvezan je nadzor i skrb nad lokalnim cestama te zemljišnim pojasom uz cestu.  Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje. 
Izvršitelj: Jedinstveni upravni odjel Općine Vrpolje 
Članak 3. 
Jedinstveni upravni odjel Općine Vrpolje i DVD Vrpolje upoznat će sa sadržajem ovoga Provedbenog plana sve pravne subjekte koji su u istom predviđeni kao izvršitelji pojedinih zadataka. DVD Vrpolje sastavit će Izvješće o provedenim mjerama. 
Članak 4. 
Sredstva za provedbu obveza Općine Vrpolje koje proizlaze iz ovoga Provedbenog plana, osigurat će se do visine utvrđene Proračunom Općine Vrpolje za 2026. godinu. 
Članak 5. 
Općinsko vijeće Općine Vrpolje jednom godišnje razmatra izvješće o stanju provedbe Provedbenog plana.   
Članak 6. 
Izvješće o stanju provedbe godišnjeg Provedbenog plana unaprjeđenja zaštite od požara Općine Vrpolje dostavlja se Vatrogasnoj zajednici Brodsko-posavske županije.  
Članak 7. 
Ovaj Provedbeni plan stupa na snagu danom donošenja, a objavit će se u „Službenom glasniku Općine Vrpolje“. 

